Տանձատափ գյուղ տանող կածանին, վանքի պարիսպներից տեսանելի հատվածում մի խոնարված փոքր մատուռ կա, իսկ մատուռին դեմ հանդիպման (անբացատրելի մոտիկ տարածության վրա) մի խաչքար է կանգնեցված: …կարծես դարերից ի վեր սկսված նրանց զրույցը դեռ մինչ օրս չէր ավարտվել… ինձ նույնիսկ չհաջողվեց հարմար դիրքավորվել` լուսանկարելու համար: Ու այդպես էլ չկարողացա հասկանալ, թե ինչու էին իրար այդքան մոտ խաչքարն ու կիսաքանդ մատուռի պատը: